cyanic-selkie/wikianc huggingface dataset:
Den demokratiske republikken Kongos herrelandslag i fotball
Historie
Zaire ble også det første svarte afrikanske landslag til å delta i Verdensmesterskapet i fotball da landet kvalifiserte seg til VM i fotball 1974 i Vest-Tyskland, men landet klarte ikke å kvalifisere seg videre til sluttspillet etter å ha havnet i samme gruppe som, og. Zaire scoret for øvrig ikke et eneste mål i mesterskapet og vant dermed heller ingen kamper. Kampen mot Jugoslavia endte med tap 0–9, noe som fortsatt er rekord i et verdensmesterskap. Zaires prestasjon i mesterskapet var begynnelsen på en nedgangsperiode, og ved Afrikamesterskapet i fotball 1976 klarte ikke laget å vinne en eneste kamp og ble derfor slått ut allerede i gruppespillet.
Fra 1978 til 1986 klarte ikke Zaire å kvalifisere seg til et eneste Afrikamesterskap, og ved Afrikamesterskapet i fotball 1988 endte Zaire på nytt som bunnlag i gruppespillet. Zaire trakk seg for øvrig i andre kvalifiseringsrunde til VM i fotball 1978 og gav walkover til tredje runde. På begynnelsen av 1990-tallet gikk Zaire inn i en ny oppadgående kurve da laget nådde kvartfinalen i tre Afrikamesterskap på rad, fra 1992 til 1996. I 1997 skiftet landet og dermed også landslaget navn til sitt nåværende navn, og året etter tok laget bronseplassen under Afrikamesterskapet i fotball 1998 etter å ha slått vertsnasjonen. Laget kom også til kvartfinale både i 2002 og i 2006.
Nåværende tropp
Den demokratiske republikken Kongos tropp til Afrikamesterskapet 2017 14. januar til 5. februar 2017.
Andre spillere
Spillere som nylig har vært med i landslagstroppen.
Carl Frederik Ferdinand Stanley
Stanley ble utdannet ved Det Kongelige Danske Kunstakademi under C.F. Harsdorff og Peter Meyn. Samtidig studerte vennen Bertel Thorvaldsen ved akademiet under faren Carl Frederik Stanley. De to studentene søkte reisestipend sammen i 1796, men bare Thorvaldsen fikk. Stanley tok derfor i mot tilbudet om en stilling som «stadsbyggmester», byarkitekt som man vil si i dag, i Christiania i Norge. Han kom til landet i 1797.
Noe av det man kjenner til at han utførte var et prosjekt til Katedralskolen i Dronningens gate. Blant annet ble auditoriet bygget om etter Stanleys planer, om enn i en noe enklere utforming. Auditoriet ble benyttet av Stortinget når det var samlet fra 1814 til 1854. Salen er gjenreist på Folkemuseet.
Geir Thomas Risåsen skriver i sin bok om Carsten Anker og Eidsvollsbygningen på side 116:
Helt håndfaste bevis har man ikke, men Risåsen nevner at mange av forslagene til ombyggingen av Katedralskolen og tegningene til Eidsvollsbygningen har store likhetstrekk. De viser også at prosjektene var utført av en arkitekt med bakgrunn fra kunstakademiet og på denne tiden var Stanley den eneste med slik kunnskap tilstede i Norge.
Et annet oppdrag hadde han for John Collett på Store Ullevål gård i Christiania. Han tegnet et klassisk tempel som ble oppført i haven. Tempelet er avbildet på et maleri av Carl Frederik Vogt.
Gochang
Gochang (Gochang-gun) er et fylke i provinsen Nord-Jeolla i Sør-Korea.
Statsråd Mathiesens vei (Oslo)
Statsråd Mathiesens vei (1–29, 2-12) er en vei på Linderud og Brobekk i bydel Bjerke i Oslo. Veien tar over for Erich Mogenssøns vei i svingen mot Veitvet og går vestover til veien skifter navn til Refstadveien ved krysset til Brobekkveien.
Veien har fått navnet etter Christian P. Mathiesen, statsråd og godseier. Han overtok han Linderud gård etter sin far i 1893, og har fått æren for at gården ble et mønsterbruk og landemerke.
Bygninger og institusjoner
Langs veien ligger de røde teglsteinsbyggene til Bjerke videregående skole, Linderudhallen og Linderud skole. Ved krysset til Lunden ligger Thon Hotel Linne. Grorudbanen løper parallelt på sørsiden av Statsråd Mathiesens vei til forbi Linderud skole der den bryter av mot sør til Vollebekk stasjon. Linderud stasjon ligger i krysset til Linderudveien. Linderud kunstgress er tilgjengelig via en gangvei fra Statsråd Mathiesens vei ved Linderud skole og bro over T-banelinjen.
Grunnostjørni
Grunnostjørni (1 208 moh) er et lite vann som ligger i Tinn kommune i Telemark. Det ligger nedenfor Bågåfjellet (1 413 moh) og er det øverste vannet i denne delen av Skiensvassdraget. Utløpet er gjennom Raudfitåe, som renner via Raudfittjørni ned til elva Hondle, som munner ut i Møsvatnet.
Maxwell Montes
Maxwell Montes er en fjellkjede på planeten Venus og inneholder det høyeste punktet på planetens overflate.
Maxwell Montes ligger i høylandet Ishtar Terra på den nordlige halvkulen og er 11 km høy. Fjellkjeden strekker seg rundt 6,4 km over og øst for Lakshmi Planum og er rundt 835 km lang og 700 km bred. De vestlige helningene er svært bratte mens de østlige helningene skrår gradvis inn i Fortuna Tessera På grunn av høyden er det det kjøligste stedet på Venus' overflate (rundt 380 °C), og også stedet med minst trykk (rundt 45 bar).
Gerónimo Barbadillo
Gerónimo Barbadillo González (født 29. september 1954 i Lima i Peru) er en tidligere peruansk fotballspiller.
Barbadillo debuterte som profesjonell fotballspiller med klubben Sport Boys Callao i 1972 da han var atten år gammel. I 1974 ble han overflyttet til Defensor Lima. I 1975 reiste Barbadillo til Monterrey i Mexico for å spille med klubben UANL Tigres, en klubb han scoret mer enn 60 mål for i de seks årene han spilte der. Barbadillo ble fort lagt merke til og blir husket som en legende.
Barbadillo flyttet deretter til Italia i 1982 for å spille for den italienske klubben Avellino, etter hans fantastiske prestasjoner under Verdensmesterskapet. Han spilte senere for klubben Udinese i 1985 og 1986. Barbadillo spilte for klubben UANL Tigres i Mexico, og for klubbene Avellino og Udinese som spiller i italiensk Serie A, samt for under Verdensmesterskapet 1982. Barbadillo er nå pensjonert og er bosatt i Italia.
Slaget ved Tanagra (426 f.Kr.)
Slaget ved Tanagra var et slag i Peloponneskrigen i 426 f.Kr. mellom Athen og Tanagra.
Chiang Ching-kuo
Oppvekst
Han var eneste sønn av Chiang Kai-shek og hans første hustru Mao Fumei. Ekteskapet mellom Chiang og Mao var arrangert av Chiangs mor og paret var ikke lykkelig sammen. Chiang Kai-shek skaffet seg snart en ny elskerinne etter Ching-kuos fødsel. Ching-kuo ble oppdratt av sin mor og farmor i faren fravær på hjemstedet Xikou, nær Fenghua. Ching-kuo ble relegert fra middelskolene på grunn av deltakelse i studentdemonstrasjoner og ble av samme grunn senere fengslet i Beijing for to uker.
I 1916 adopterte Chiang Kai-shek dessuten en sønn som fikk navnet Wei-kuo og lot ham oppdra av sin konkubine Yao Yecheng.
Tolv år i Sovjetunionen
På grunn av alliansen mellom Kuomintang og Kinas kommunistiske parti ble Chiang sendt til Moskva i 1925, der han fikk utdannelse ved Sun Yat-sen-universitetet (Sunovka). I Sovjetunionen tok han det russiske navnet Nikolaj Vladimirovitj Jelizarov (Николай Владимирович Елизаров). Han ble snart med i Komsomol og ble til å begynne med sterkt påvirket starkt av trotskismen og lærte å kjenne blant annet universitetets rektor Karl Radek.
I Moskva ble han også kjent med flere kommende ledere i Kinas kommunistiske parti, som Deng Xiaoping og Chen Shaoyu. I Moskva inledet han et forhold til den kinesiske krigsherren Feng Yuxiangs datter Feng Funeng og i 1926 ingikk de ekteskap.
Følgende år ble dramatisk for Chiang. I samband med at hans far Chiang Kai-shek gjennomførte utrenskninger mot Kinas kommunistiske parti i april 1927 ble Chiang Ching-kuo tvunget til å ta offentlig avstand fra faren og straks etter til å ta avstand fra sine tidligere trotskistiske sympatier etter Josef Stalins maktovertakelse. Samme år ble hans ekteskap med Feng Funeng oppløst, skjønt paret opprettholdt vennskapelige forbindelser. Chiang ble også kandidatmedlem i Sovjetunionens kommunistiske parti, men ble aldri bevilget fullt medlemskap.
Etter eksamen ble han sendt til forskjellig arbeid i Sovjetunionen. Den lengste tiden tilbragte han som sjef på fabriken Uralmasj i Jekaterinburg, der han i 1935 giftet seg med hviterussiske Faina Ipatjevna Vachreva.
Hjemkomst til Kina
I 1936 ble forholdet mellom Kuomintang og kommunistpartiet forbedret. De dannet en allianse mot den japanske imperialismen. Detta førte til at Chiang i 1937 fikk tillatelse av Josef Stalin til å vende tilbake til Kina og samme år ble han eskortert av kommunisten Kang Sheng på sin reise på den transsibiriske jernbane hjem til Kina. For å forsones med sin far måtte Ching-kuo utføre kowtow og lovet å forbedre sin kinesisk, som hadde forfalt i hans tolv år i Sovjetunionen. Ching-kuo fikk gjeenomgå et intensivt studium i klassisk kinesisk, filosofi og Sun Yat-sens ideologi under ledelse av juristen Hsu Dau-lin. Chiang Kai-shek og hans nye hustru Soong May-ling aksepterte Ching-kuos hviterussiske hustru Faina som familiemedlem og hun flyttet inn hos Ching-kuos biologiske mor Mao Fumei i Xikou, der hun lærte seg familiens Ningbo-dialekt.
Til tross for sin unge alder fikk Ching-kuo en stor betydning for sin far under den andre kinesisk-japanske krig, som brøt ut i 1937. I 1939 ble Ching-kuo særskilt kommisjonær (行署專員) for Gannan-prefekturet sør i Jiangxi-provinsen, et område som tidligere hadde vært kontrollert av den kinesiske sovjetrepublikk. Fram til 1945 gjennomførte han og Kuomintangs ungdomskorps en rekke reformer der for å forbedre den sosiale situasjon i området. Han forbød blant annet røyking, hasardspill og prostitusjon og arbeidet for å utjevne de sosiale forskjellene i Gannan. Disse reformer ble kjent som «ny giv i Gannan» (贛南新政) og fremstod som et alternativ til Kuomintangs styre på annet hold i landet som var kjent for sin korrupsjon.
I tiden i Jiangxi inledet Chiang et utomekteskapelig forhold med Chang Ya-juo som i hemmelighet fødte ham tvillingene Chiang Hsiao-yen (John Chiang) og Chang Hsiao-tzu (Winston Chang) i Guangxi. Chiang Kai-shek ga guttene navn etter Chiang-familiens generasjonstre, men tillot ikke at de tok etternavnet Chiang og deres eksistens ble lenge hemmeligholdt for Faina.
Under den kinesiske borgerkrig hadde han en rekke viktige stillinger innen det militære og han hadde også formelt ansvar for den økonomiske politikk. Han ble kjent for sin mislykkede kamp mot hyperinflasjonen i Shanghai mot slutten av 1940-årene.
Karriere på Taiwan
Chiang fulgte med sin far Chiang Kai-shek til Taiwan etter at Kuomintang tapte den kinesiske borgerkrig i 1949. På Taiwan var han blant annet ansvarig for det hemmelige politi og for undertrykkelsen av den politiske opposisjon. Han ledet også hemmelige raid mot det kinesiske fastland via de Kuomintang-kontrollerte øyene Quemoy og Matsu.
I takt med farens sviktende helse fikk han stadig flere oppdrag i regjeringen. Chen Cheng ble lenge betraktet som en tenkelig etterfølger ved makten og således rival til Ching-kuo, men da Chen døde av kreft i mars 1965 var Chiang Ching-kuos stilling som etterfølger av sin far ubestridt. I 1965 ble han utnevnt til forsvarsminister og i 1972 ble han, i en alder av 62 år, president for det eksekutive råd, dvs. statsminister. Da Chiang Kai-shek døde i 1975 ble Ching-kuo leder av Kuomintang. Han ble formelt bekreftet som president av parlamentet i 1978.
I 1980-årene gjennomførte han demokratiske reformer på Taiwan og i 1987 opphevet han den unntakstilstanden som hadde vært i kraft siden 1947.
Chiang anses å ha beredt veien for de demokratiske reformene som tok fart etter hans død i 1990-årene.
Tony Barton
Tony Barton (født 17. oktober 1969 i Washington D.C.) er en amerikansk tidligere friidrettsutøver som konkurrerte i høydehopp.
Barton deltok i VM 1993 og kvalifiserte seg til finalen, der han endte på åttendeplass med et hopp på 2,31. Han deltok også i innendørs-VM 1995, der han tok bronse med et hopp på 2,32. Han var også i finalen i VM 1995 og ble nummer sju etter et hopp på 2,29.
Charlo Halvorsen
Charlo Jørgen Halvorsen (født 8. august 1959) er fra 2011 underholdningsredaktør i NRK.
Han begynte som programleder i NRK i 1985. I perioden 1988–1992 lagde han radioprogrammet Revolvermagasinet sammen med Otto Jespersen og Stig Holmer. Han jobbet lenge som prosjektleder i NRKs underholdningsavdeling, hvor han hadde lederansvar i forbindelse med utviklingen av programmer som Lille lørdag, Borettslaget og Skavlan.
Ifølge Dagbladet har Halvorsen «underholdnings-Norges mektigste jobb».
Halvorsen giftet seg med politiker Kristin Halvorsen i 1984. . Han er oppkalt etter sin grandonkel Charlo Halvorsen.
Imsil
Imsil (Imsil-gun) er et fylke i provinsen Nord-Jeolla i Sør-Korea.
Mangas (distrikt)
Mangas er et distrikt i provinsen Bolognesi i regionen Ancash i Peru. Distriktet grenser til distriktene La Primavera og Pacllón i nord, til regionen Lima i sørøst og til provinsen Ocros og til distriktet Canis i vest. Distriktets nasjonale statistikkode er 020512 og hovedstaden er Mangas.
Chris Daw
Christopher «Chris» Daw (født 1. februar 1970) er en tidligere canadisk handikappet idrettsutøver, som har konkurrert i mange ulike idretter, som friidrett, maraton, rullestolbasketball, sittevolleyball, rullestolrugby og rullestolcurling.
Han har en paralympisk gullmedalje i rullestolcurling, samt en sølv og en bronse fra VM i rullestolcurling, men har også deltatt i Paralympiske sommerleker, i rullestolkjøring og rullestolrugby. De siste årene av sin aktive karriere konkurrerte han mest i rullestolcurling, der han var skip på canadas landslag i en årrekke. Han har også 7. dan i aki-jujitsu.
Daw la opp som konkurranseutøver i 2011, for å fokusere på sin yrkeskarriere og familie, og har siden da vært mye brukt som motivasjonstaler, og han var ekspertkommentator for CBS under Paralympiske vinterleker 2014 i Sotsji.
Idrettskarriere
Under Paralympics 1988 deltok han på både 200 m, 400 m og 800 meter. Han ble han slått ut i semifinaleheatet på 200 og 400 meter, og endte der på hhv. 13.- og 12.-plass. På 800 meter endte han på 18.-plass. Under Paralympics i 2000 deltok han også i rullestolrugby, og fikk 4.-plass sammen det canadiske laget, etter at de tapte bronsefinalen 32-44 for New Zealand.
Daw begynte med rullestolcurling i 2000, og deltok i sitt første VM ved VM i rullestolcurling 2002, der Canada kom på 2.-plass, med Daw som skip. Sveits vant dette mesterskapet. Han var også skip ved VM i rullestolcurling 2004, der Canada fikk bronsemedalje, og ved Paralympiske vinterleker 2006, der Canada vant.
I 2007 trakk han seg fra det canadiske landslagsuttaket, men spilte igjen for Newfoundland i 2008, og British Columbia i 2009. Han var leder for Vancouver Curling Club da klubben overtok Olympic Curling center (i dag Hillcrest Center) i 2011. Han spilte sammen Jim Armstrong i 2011, på et lokalt lag, men de greide ikke å vinne British Colombia-mesterskapet. I desember 2011 gjorde han kjent at han la opp som aktiv rullestolcurlingspiller.
Steintøy
Steintøy/stentøy er et keramisk produkt av ildfast leire. Steintøy er høybrent leirgods, brent ved omkring 1200°C til 1315°C, omtrent samme temperatur som porselen. Steingods har en porøsitet på omtrent 5 %, mens leirgods er på 10 %, mens porselen ikke er porøst i det hele tatt.
Nesehai
Nesehai er en art i gruppen håbranner. Det er en hai som lever på dypt hav. Den er kjennetegnet ved en egenartet hodeform. Den har en lang, nebb-aktig snute som er mye lengre enn hos andre haier, og den kan skyte kjeven frem. Når kjeven er trukket inn, kan nesehaien ligne på en sandtigerhai med en usedvanlig lang snute. Kroppen er for det meste lyserød.
Yaakov Perlow
Yaakov Perlow (yiddish: יעקבֿ פּערלאָוו, hebraisk: יעקב פרלוב; født i 1931 i Brooklyn i New York City, død 7. april 2020 i Brooklyn) var en amerikansk hasidisk rabbiner og rosh yeshiva, og rebbe av det novominsker hasidiske dynasti.
Skibotnelva
Skibotnelva (nordsamisk: Ivgojohka eller Gálggojohka, finsk: Yykeänperänjoki) er ei elv i Storfjord kommune i Troms og Finnmark. Den har sitt utspring i innsjøen Gálggojávri ved grensa til Finland. Elva renner i nordvestlig retning gjennom Skibotndalen, og munner ut i Lyngen ved tettstedet Skibotn. Skibotnelva er 73,8 kilometer lang, og har et nedbørfelt på 759,64 km². Middelvannføringen ved munningen er 19,76 m³/s.
Nesehai
Den lever av mange forskjellige organismer som lever på dypet. Blant de man kjenner til er blekkspruter, krabber og fisk. Nesehaien er meget sjelden og derfor vet man lite om artens livsløp.
Yaakov Perlow
Han var fra 1998 og til sin død president av Agudath Israel of America. Han var også leder for den organisasjonens Moetzes Gedolei HaTorah (Rådet for Torah-vise). Han var av de alment mest respekterte skikkelser innen amerikansk ortodoks jødedom.
Skibotnelva
Skibotnvassdraget er utbygd til kraftproduksjon gjennom Skibotn kraftverk og det mindre Lavka kraftverk. E8 går langs elva hele veien fra finskegrensa til Skibotn.
Yaakov Perlow
Perlow døde 9. april 2020 av covid-19 i Brooklyn i en alder av 89 år.
Skibotnelva
Lakseparasitten Gyrodactylus salaris ble påvist i Skibotnvassdraget første gang i 1979, som følge av utsetting av infisert settefisk fra Sverige. Elva har to ganger vært behandlet med rotenon for å bekjempe parasitten, men forsøkene var mislykket og elva er fortsatt (per 2013) infisert av parasitten.
Yaakov Perlow
Verker
I 1982 publiserte Perlow det første av det som skulle bli til en syvbinds serie ved navn Adas Yaakov, med tre bind til emner tilknyttet Talmud, tre bod om jødiske høytider og ett bind om chumash.
Skibotnelva
Sideelver
Hver linje inneholder elvas navn og hvor den munner ut. Sideelver er innrykket i forhold til hovedelva, og er listet i den rekkefølge de munner ut i hovedelva, regnet fra munningen til kilden.
Nedre Romerike Cheerleading Tigers
Nedre Romerike Cheerleading Tigers eller NRC Tigers er en norsk cheerleading-klubb, opprettet 1. november 2001. Etter ti års drift oppgir klubben selv at den er «Norges største».
NRC Tigers deltok i sitt første NM i 2002. De første årene deltok også klubben som cheerleadere på kampene til LSK fotball og for Nit-Hak Håndballklubb. Klubben har blant annet deltatt på Topp20 på Rådhusplassen i Oslo, ved NRJ in the park under Norway Cup, Idrettsgallaen 2005 og Interstate hiphop festival i Oslo i 2004.
Lee Jung-soo
Han er kjent for sin hurtighet og evne til å skåre mål, selv om han spiller i forsvar.
Hamline University
Hamline University er et privat, kristent universitet i St. Paul i delstaten Minnesota, USA. Det ble grunnlagt 1854 av metodister, og de to første kandidatene var kvinner.
Ved Hamline var det 4 575 studenter i 2006, og dette året var skolepengene US$ 25 040. Høyeste eksamensgrad er doktorgrad (Ph.D). Fagkombinasjonen er tradisjonell, med et jusstudium i tillegg.
Oryctes capucinus
Oryctes capucinus er en bille som tilhører gruppen hornbiller (Dynastidae).
Utbredelse
Arten lever på São Tomé og Príncipe og Angola.
Frankie and Johnny (album)
Frankie and Johnny er et soundtrack musikkalbum av Elvis Presley fra filmen med samme navn, utgitt 1. mars 1966. Albumet ble gjenutgitt i 1976.
Agrianes (bille)
Agrianes er en slekt av biller som tilhører familiegruppen bladbiller (Chrysomelidae).
Grantham University
Grantham University er et kommunalt universitet i Kansas City, Missouri i USA. Grunnleggelsen fant sted i 1951.
Agrianes (bille)
Utseende
Middelsstore, avlangt ovale, mer eller mindre metallisk skinnende bladbiller. Som vanlig for metallisk fargede biller er de ganske variable i fargen.
Grantham University
Ved universitetet var det 9 500 studenter i 2006, og dette året var skolepengene US$ 6 360. Høyeste gradsnivå ved Grantham er mastergrad.
Agrianes (bille)
Utbredelse
Slekten er utbredt i Sør-Amerika, i alle fall i Peru, Brasil og Argentina.
Pierre Laporte (politiker)
Pierre Laporte (født 25. februar 1921, død 17. oktober 1970) var en fransk-kanadisk jurist, journalist og politiker som var visestatsminister for provinsen Quebec før han ble kidnappet av medlemmer av gruppen Front de libération du Québec (FLQ) under oktoberkrisen i 1970. Laportes lik ble funnet i bagasjerommet til Paul Roses bil, en av kidnapperne.
Nicole Sanderson
Nicole Sanderson (født 1. april 1976) er en australsk sandvolleyballspiller.
Hun representerte Australia under Sommer-OL 2004 i Athen, hvor hun ble nummer 4.
Anisakis
De lever i tarmen hos mange fisker, ofte hos sild og makrell. De kan komme over i tarmen til fiskespisende dyr og mennesker. De kan forårsake kolikksmerter, tarmblødning, feber og sår i mage- og tarmkanalen.
Songjiang
Songjiang er navnet til
Netflix
Netflix er en amerikansk tilbyder av medietjenester og har sitt hovedkontor i Los Gatos i California. Selskapet ble etablert av Reed Hastings og Marc Randolph i 1997. Netflix tilbyr et nettbasert bibliotek av filmer, serier og dokumentarer som betalende abonnenter kan strømme over internett og se på pc, nettbrett, mobiltelefon og smart-tv. Netflix tilbyr både eksterne og egne produksjoner.
Pr. april 2019 har Netflix over 148 millioner betalende abonnementer verden over, hvorav rundt 60 millioner er i USA. Inkludert gratis prøveabonnement er det totale tallet på abonnementer over 154 millioner. Netflix er tilgjengelig over nesten hele verden, med unntak av Fastlands-Kina, Syria, Nord-Korea og Krim (på grunn av amerikanske sanksjoner mot Russland). I Norge har tjenesten vært tilgjengelig siden 2012. I tillegg til hovedkontoret i USA, har selskapet også kontorer i Brasil, Japan, Nederland og Sør-Korea. Netflix er medlem av Motion Picture Association of America (MPAA).
Netflix' opprinnelige forretningsmodell besto av DVD-salg og utleie via post, men DVD-salget opphørte et års tid etter at selskapet ble etablert. I stedet konsentrerte Netflix seg på DVD-utleie og utvidet i 2007 til strømming over internett. I 2010 ekspanderte selskapet internasjonalt, og åpnet tjenesten for brukere i Canada, Latin-Amerika og Karibia. To år senere debuterte Netflix med innholdsproduksjon, med lanseringen av selskapets første egenproduksjon, dramaserien Lilyhammer (2012).
Siden 2012 har Netflix inntatt en mer aktiv rolle som produsent og distributør av filmer og tv-serier, inkludert egne produksjoner – Netflix Originals – gjennom sitt nettbaserte mediebibliotek. Vinteren 2016 var Netflix til stede i over 190 land, og ga ut 126 egenproduserte serier og filmer samme år. På grunn av en omfattende film- og serieproduksjon (egenproduksjon), samt kjøp av rettigheter og innkjøp av produksjoner skapt av andre selskaper, har Netflix pådratt seg en gjeld på flere millioner dollar. Høsten 2017 var gjelden på 21,9 milliarder dollar, og av dette var 6,5 milliarder langvarig gjeld, mens resten var langtids-obligasjoner. Høsten 2018 kunngjorde Netflix at de ville øke gjelden med ytterligere 2 milliarder dollar for å finansiere nytt innhold.
Fra DVD-utleie til strømming
Netflix startet med filmutleie for en relativt lav abonnementsavgift. Filmer man leide ble sendt per post til medlemmene og man mottok en ny film så snart man sendte tilbake de man hadde sett. 22. mai 2002 ble selskapet børsnotert for første gang, med 5 500 000 aksjer til 15 amerikanske per stykk under aksjekoden NFLX på Nasdaq-børsen. Antall medlemmer ved børsnoteringen var 600 000. Ved utgangen av 2002 hadde medlemstallet økt til 4,2 millioner. Sent i 2009 hadde selskapet 12,3 millioner medlemmer. I 2010 ble Netflix tilgjengelig på Apple iPad, iPhone og iPod Touch, Nintendo Wii og flere andre internett-tilkoblede enheter.
I 2007 introduserte Netflix nettstrømming. Dermed kunne medlemmer se filmer og TV-serier via internett uten å laste dem ned. Dette førte i neste steg til at Netflix i perioden 2008–2009 innledet samarbeid med produsenter av forbrukerelektronikk for å kunne streame også gjennom andre enheter enn PC. Dette inkluderte etterhvert Xbox 360, Blu-ray-spillere, TV-mottakerbokser, Apple Macintosh-datamaskiner, PS3, Wii, Android, internett-tilkoblede TV-er og andre enheter. Linux er det mest utbredte operativsystemet som Netflix ennå ikke støtter. Det skyldes at Netflix på PC er basert på Microsofts Silverlight-teknologi med DRM og at dette finnes ikke på Linux. Uoffisiell programvare gjør Netflix likevel mulig på Linux, men krever noe datakunnskaper for å installere. Netflix ble lansert i Norge midnatt 17. oktober 2012.
Netflix hadde rundt 14 millioner abonnenter på sin DVD-tjeneste tredje kvartal i 2011, og dette vokste til over 25 millioner i 2012. Likevel kom over 90 prosent av overskuddet i 2012 fra utleie av fysiske DVD-er, og overgangen fra DVD til nettstrømming ble derfor tøff for selskapet.
Netflix Prize
Netflix lanserte i 2006 Netflix Prize. Dette var en programmeringskonkurranse der de utlovte 1 million US dollar til første person eller gruppe som kunne nå visse mål for presisjon i automatisk anbefaling av filmer basert på egne og andre brukeres karaktergivning av filmer. Dette kan forenklet sett beskrives med at hvis mange personer i en aldersgruppe på et tidspunkt liker film A og B, men ikke C, er det også en viss sjanse for at en annen person i omtrent samme alder vil like film B hvis han liker A, men ikke C. Slike algoritmer kalles på engelsk collaborative filtering og prisen bidro noe til å fremme forskningen på feltet. Selskapet publiserte 100 millioner filmvurderinger fra anonymiserte medlemmer som hadde gitt filmer de hadde sett fra en til fem stjerner. De holdt likevel tilbake en del av settet for å kunne bruke dette i vurdering av konkurrentenes innsendte programmer. I årene konkurransen pågikk publiserte de foreløpige resultatlister og ga konkurrentene sjansen til å forbedre bidragene sine. I 2009 delte Netflix ut premien på 1 million dollar til «BellKor's Pragmatic Chaos», et team bestående av syv forskere fra fire forskjellige land. I kortere eller lengre perioder deltok tilsammen over 40 000 personer/team fra 186 land.
Høgtunga (Lesja)
Høgtunga er et fjell i Lesja kommune i Innlandet. Det har en høyde på 1 838 meter over havet.
Transneptunsk objekt
Transneptunske-objekt (TNO) er alle objekter i solsystemet som går i bane rundt solen med en større snittavstand enn Neptuns. Den transneptunske-regionen blir delt inn i tre; rangert etter avstand fra solen er de:
Den største kjente TNOen er Eris, som også er det fjerneste kjente objektet i solsystemet med en avstand på 97 AE. Eris er også den lyseste TNOen og er klassifisert som et spredd-skive-objekt. Eris har en diameter på 2400 ± 100 km.
Jinan (Nord-Jeolla)
Jinan (Jinan-gun) er et fylke i provinsen Nord-Jeolla i Sør-Korea.
Muju
Muju (Muju-gun) er et fylke i provinsen Nord-Jeolla i Sør-Korea.
E nomine
E Nomine er et tysk musikkprosjekt, som ble laget i 1999 av produsentene Christian Weller og Friedrich «Fritz» Graner. Musikken deres, som de kaller monumental dance, er en uvanlig kombinasjon av trance/techno og vokal som minner om gregoriansk, både sang og koring.
Adrianus Petit Coclico
Adrianus Petit Coclico (1499–1562/1563) var en musikkteoretiker, sanger og komponist fra renessansen.
Liv og virke
Coclico oppgav selv at han var elev av Josquin des Prez, men han var ikke fremmed for å pynte litt på sannheten, så om opplysningen ikke skulle være pinlig korrekt, kan han i det minste ha fått opplysninger fra noen som virkelig hadde vært elev av den store mester. Coclico skrev: ''«Min lærer Josquin […] gav aldri en musikkforelesning, han skrev heller ikke teoretisk verk, og likevel kunne han på kort tid forme komplette musikere. Dette skyldes at han ikke hindret elevenes utvikling med lange og fruktesløse instruksjoner, men lærte dem reglene i få ord, ved hjelp av praktisk anvendelse gjennom sang.»''
Coclico skrev selv at han var aktiv i England, Frankrike og Italia, men måtte flykte på grunn av sin protestantiske tro. Muligens sto han i franskekongens tjeneste, og han oppholdt seg i Roma på pave Paul IIIs tid. Deretter var han musikklærer. Han levde et uvanlig omflakkende liv med kortvarige opphold i Wittenberg, Frankfurt an der Oder, Szczecin, Königsberg, Nürnberg (1552), Wismar og tilslutt København (1556), der han var sanger ved hoffkapellet fram til sin død.
Coclico skrev flere motetter. I tråd med musica reservata-idealet la han vekt på et sterkt uttrykk og nøyaktig tekstuttyding, en teknikk som en god del etterfølgende komponister kopierte.
Sunchang
Sunchang (Sunchang-gun) er et fylke i provinsen Nord-Jeolla i Sør-Korea.
Kjell Ursin-Smith
Kjell Ursin-Smith (født 31. juli 1945) er en tidligere næringslivsleder og politiker (H). Han var i en årrekke leder av oljemessen Offshore Northern Seas (ONS). Han er fra Stavanger.
Ursin-Smith var elev ved Kongsgård skole i Stavanger. Han er utdannet sosionom ved Sosialhøgskolen i Stavanger i 1969. Etter endt utdanning startet han som opplysningssekretær ved Sosialkontoret i Bergen.
Han returnerte til Stavanger tidlig på 1970-tallet og arbeidet frem til 1981 i Stavanger kommune. I 1981 ble Kjell Ursin-Smith personlig sekretær og rådgiver for kommunalminister Arne Rettedal. I 1986 ble han utnevnt til statssekretær i kommunaldepartementet. I tiden 1984 til 1991 var Kjell Ursin-Smith kommunalråd og medlem av kommunalutvalget i Stavanger kommune.
I 1988 begynte han i Kværner og Rosenberg Verft, en jobb som førte ham til Storbritannia i stillinger som administrerende direktør for Kværner UK og Kværner International.
I 1999 ble Ursin-Smith ansatt som administerende direktør i Stiftelsen ONS, også kjent som oljemessen i Stavanger. Under hans ledelse utviklet ONS seg til å bli en av verdens ledende energimøteplasser, med fornybar park, innovasjonspark, internasjonalt topplederforum og ikke minst fokus på unge i industrien.
I 2012 gikk Ursin-Smith av med pensjon og etablerte da sitt eget konsulentfirma.
Ursin- Smith har vært bl a styreleder i Næringsrådet for Rogaland, Stavanger Forum, Stavanger Næringsselskap ,Innovation ASA og Norrøna Storkjøkken.
Han har hatt en rekke styreverv bl a i Hitec Vision, Hinna Park, Rosenborg Verft og Fretex, samt en rekke selskaper innen Kværnersystemet.
Av offentlige styrer/råd kan nevnes Rådet for innvandrerspørsmål, Rådet for samfunnsforskning, Hovedkomiteen for reformer i lokalforvaltningen, Jæren Utbyggingsselskap og Forus Industritomteselskap.
I 2006 ble Ursin-Smith utnevnt til Honorær konsul for Mexicos forente stater. For sitt arbeid ble han i 2018 tildelt den aztekiske ørns orden for sin innsats for Mexico.
I 2011 ble Ursin-Smith utnevnt til årets Stavanger Ambassadør.
Kongens fortjenstmedalje i gull
I 2009 ble Kjell Ursin-Smith tildelt Kongens fortjenstmedalje i gull.
Fylkesmann Harald Torfinn Thune sa følgende under seremonien:
I 2010 ble Ursin-Smith utnevnt til Oilman of the Year.
Den spredte skiven
Det er lite som til nå er kjent om den spredte skiven, men det er foreslått at skiven ble formet da Kuiperbelteobjekt ble spredt av gravitasjonell påvirkning fra de ytre planetene; for det meste Neptun. Påvirkningene ga objektene baner med høy eksentrisitet og stor helling.
Stephanie Pohl (volleyballspiller)
Stephanie Pohl (født 7. mai 1978) er en tysk sandvolleyballspiller.
Hun representerte Tyskland under Sommer-OL 2004 i Athen, hvor hun ble nummer 5.
Djiboutis herrelandslag i fotball
Djiboutis herrelandslag i fotball er det nasjonale fotballaget til Djibouti på Afrikas horn. Landslaget administreres av det nasjonale fotballforbundet Fédération Djiboutienne de Football (FDF), som ble opprettet i 1979, og ble en del av henholdsvis CAF i 1986 og FIFA i 1994. Laget har aldri kvalifisert seg til VM-sluttspill, og har heller ikke deltatt i noen Afrikamesterskap.
Historie
Laget spilte sin første landskamp den 5. desember 1947 under navnet Fransk Somaliland mot, hvor de tapte 0–5. Etter at Djibouti fikk sin uavhengighet i 1977 spilte de igjen mot Etiopia, og i deres første kamp som Djibouti tapte de hele 1–8. I 1986 spilte laget sin første større kvalifiseringskamp, som var kvalifisering til Panafrikanske leker 1987 avholdt i Kenya.
Mørk gullrisengvikler
Mørk gullrisengvikler (Eucosma aspidiscana) er en sommerfugl i gruppen av viklere (Tortricidae).
Aphrodite Terra
Aphrodite Terra er et av de to høylandene på planeten Venus, beliggende nær planetens ekvator. I størrelse er det omtrent som Afrika og mye større enn Ishtar Terra.
Mørk gullrisengvikler
Utseende
Den er en middelsstor (vingespenn 14-19 millimeter), nokså mørkt brun vikler. Hodet og thorax er kledt med mørke hår. Forvingen har noen svarte streker i den indre delen. Ved framkanten er det 2-3 trekantede, mørke flekker kantet med hvitt. Ved bakhjørnet er det en hvit ring som omkranser et okerfarget området med små, svarte streker. Ved bakkanten er det en mer eller mindre tydelig, rund, lys flekk. Bakvingen er brun, lysere ved roten.
Aphrodite Terra
Overflaten er tilsynelatende ujevn og full av brudd, noe som antyder at der er store kompresjonskrefter. Det finnes også mange omfattende lavastrømmer. En rekke kanaler krysser dette terrenget, og noen av dem har en interessant bueform i seg. Aphrodite Terra inneholder også en rekke fjellkjeder, men de er bare halvparten så store som fjellene på Ishtar Terra.
Mørk gullrisengvikler
Levevis
Larvene utvikler seg på gullris (Solidago virgaurea), først i blomsterkurvene og senere i stilken. Det er trolig bare én generasjon, men voksne viklere kan likevel påtreffes mellom mai og juli.
Aphrodite Terra
Aphrodite Terra har to hovedregioner; Ovda Regio i vest og Thetis Regio i øst. Ovda Regio har rygger som går i to retninger og som antyder at kompressjonskreftene forekommer i flere retninger. Der er mørke regioner som tilsynelatende er stivnete lavastrømmer. Der er også en rekke sprekker hvor lavaen har strømmet opp gjennom overflaten og oversvømt det omliggende terrenget.
Mørk gullrisengvikler
Utbredelse
Arten finnes i Nord-Afrika, over hele Europa og i det nordlige Asia. I Norge er den utbredt over hele landet bortsett fra Vestlandet.
Hampden-Sydney College
Hampden-Sydney College er et privat, kristent college for mannlige studenter i småbyen Hampden-Sydney i delstaten Virginia i USA. Det ble grunnlagt av aktivister med tilknytning til Princeton University i 1775, det vil si før uavhengighetskrigens begynnelse i USA – og er landets tiende eldtse lærested. Det er ett av bare tre colleges som fortsatt er forbeholdt menn i USA.
Ved Hampden-Sydney ble det i 2006 gitt undervisning opp til bachelorgrad til 1 106 studenter, med US$ 27 732 i skolepenger. Antall vitenskapelig ansatte dette året var 112.
Sykling under Middelhavslekene 1971
Sykling under Middelhavslekene 1971. Sykling var en av flere sporter under de sjette middelhavslekene ble arrangert i İzmir i Tyrkia i perioden 6. til 17. oktober 1971. Det var femte gangen som sykling var med på programmet under Middelhavslekene. Det ble konkurrert i fire øvelser, kun for menn to i bane- og to i landeveissykling. Italia ble beste nasjon med to gullmedaljer foran Spania som også vant to gull.
Gaute Børstad Skjervø
Gaute Børstad Skjervø (født 2. juli 1995 i Levanger ) er en norsk politiker for Arbeiderpartiet og nestleder i AUF. Han er innvalgt i kommunestyret i Levanger Kommune, fylkestinget i Trøndelag Fylkeskommune der han er medlem i hovedutvalget for transport, og sitter som varamedlem på Stortinget.
Bakgrunn og politisk virke
Skjervø ble medlem i AUF i 2010, og har siden hatt en rekke verv i arbeiderbevegelsen. Han var tidligere vært nestleder i Levanger AUF (2010–2012) og fylkesstyremedlem i AUF i Nord-Trøndelag (2010–2011). I 2011 ble han som 15-åring valgt som fylkesleder i AUF i Nord-Trøndelag. Under AUFs landsmøte i oktober 2018 ble han valgt inn i sentralstyret, og har siden landsmøtet i 2020 vært nestleder for organisasjonen.
Skjervø overlevde terrorangrepet mot Utøya den 22. juli 2011. Han har i tiden etter 2011 vært en av AUFs sterkeste stemmer i kampen mot rasisme og høyreekstremisme. Høsten 2019 vedtok AUFs sentralstyre å sette i gang et prosjekt og sette ned et eget 22. juli-utvalg som skulle se på hvordan organisasjonen skal ivareta arven etter 22. juli 2011. Det var første gang en slik gjennomgang ble gjort. Skjervø ble valgt til å lede arbeidet. Den organisatoriske rapporten fra utvalget ble lagt frem for AUFs landsstyre 20. august 2020, og senere også for Arbeiderpartiets landsstyre. Han har også profilert seg i kampen for internasjonal solidaritet.
Skjervø stod på 4.-plass på Arbeiderpartiets liste i Nord-Trøndelag til stortingsvalget 2017 og stortingsvalget 2019, han har ved flere anledninger møtt som vararepresentant.
Skjervø ble i 2022 utnevnt som medlem i regjeringens Ekstremismekommisjon. Kommisjonen ble oppnevnt for å øke kunnskapen om radikalisering og ekstremisme i Norge. Kommisjonen består av 16 medlemmer fra ulike fagområder, og ledes av forsker Cathrine Thorleifsson.
I juni 2023 ble Skjervø nominert som nordens kandidat som Visepresident i IUSY, valget vil foregå på IUSY World Congress 22.–25. juni 2023.
Han har tidligere jobbet som miljøarbeider i Trondheim kommune, praktikant i Utenriksdepartementet og som rådgiver i Framtiden i våre hender.
Cory i Det Hvite Hus
Cory i Det Hvite Hus er en amerikansk komiserie for barn som gikk på Disney Channel fra 2007 til 2008. Hovedpersonen som Cory spilles av Kyle Massey. Serien er en spinn-off av That's So Raven.
Songjiang (Shanghai)
Songjiang (kinesisk: 松江, pinyin: Sōngjiāng Qū) er et bydistrikt i Shanghai øst i Folkerepublikken Kina, ca. 40 km sørvest for storbyen langs den foreslåtte maglevtoglinjen Shanghai-Hangzhou.
Kulturminner
Xingshengjiaotempelets pagode (兴圣教寺塔; Xingshengjiao si ta) fra Songdynastiets tid ble i 1996 tilføyd på Folkerepublikken Kinas liste over kulturminner.
Administrative enheter
Subdistrikter: Storkommuner:
T.J. Rodgers
Thurman John «T.J.» Rodgers (født 15. mars 1948) er grunnleggeren av og administrerende direktør i Cypress Semiconductor. Han er kjent for sin dyktighet med å håndtere publikumskontakt, pågående personlighet og sterke støtte til laissez-faire-kapitalisme.
Han mottok sin bachelorgrad fra Dartmouth College i 1970, uteksaminert som den ant beste (salutatorian) med spesialisering innen kjemi og fysikk. Han mottok mastergraden (1973) og ph.d. (1975) i elektro fra Stanford University. Mens han arbeidet med sin doktorgrad, oppfant han VMOS-prosessteknologien som han senere lisensierte til American Microsystems, Inc. Han grunnla Cypress Semiconductor i 1982.
Nonne-hendelsen
Rodgers ble i 1996 sterkt eksponert i mediene da søster Doris Gormley, lederen for corporate social responsibility for The Sisters of St. Francis of Philadelphia, sente ham et brev der hun oppfordret ham til å ansette kvinner og minoriteter i Cypress' styre. Han svarte med et langt brev der han forsvarte et rent meritokrati med hensyn på ansettelser. Utvekslingen av disse brevene startet en debatt om politisk korrekthet og rase-/kjønnspreferanser i forretningslivet.
Cryptospiza
Cryptospiza er en slekt i familien astrilder (Estrildidae).
Pacllón (distrikt)
Pacllón er et distrikt i provinsen Bolognesi i regionen Ancash i Peru. Distriktet grenser til distriktet Huasta i nord, til regionen Huánuco i øst, til regionen Lima og til distriktene Mangas og La Primavera i sør og til distriktet Chiquián i vest. Distriktets nasjonale statistikkode er 020513 og hovedstaden er Pacllón. Distriktet ble opprettet den 2. januar 1857.
Fredrik K.B.
Fredrik Kjensli Bråten (født 10. april 1978 i Oslo), også kalt Fredrik K.B., er en norsk billedhogger og grafiker påvirket av ekspresjonisme.
Han er medlem av Norsk Billedhoggerforening og Royal British Society of Sculptors.
Blanc de Chine
Blanc de Chine (fransk: «kinesisk hvit [porselen]», «hvit fra Kina») er den tradisjonelle europeiske betegnelse for hvit kinesisk porselen fra fylket Dehua i den kinesiske kystprovinsen Fujian. Den er også kjent som Dehua-porselen. Området er rikt på kaolin, som inngår i porselensproduksjon.
Historie
Fylket Dehua er fra gammelt av kjent for sitt porselen.
Sex spod Tater
Sex spod Tater er et musikkalbum med De Press. Albumet ble utgitt i 2013.
Blanc de Chine
Historie
Noen særlig viktige porselensbrennovner i fylket stod i byen Qudougang. Men det var også mange andre ovner, i Jiachunling, Dalongkou, Neiban, Weiban, Houyao, Shipaige, Taipinggong og Wangyangkeng. Hvis man medregner noen nabofylker, er det funnet i området over 180 steder der det var (tildels er) porselensbrennovner. De eldste har røtter tilbake til Song-dynastiets tid. De to viktigste funnstedene er Qudougong (屈斗宫) og Wanpinglun (碗坪仑). Wanpinglun er den eldre av de to. Porselensbrenneriene i Qudougong (Qudougong Dehua yao yizhi, 屈斗宫德化窑遗址) ble i 1988 tilføyd på Folkerepublikken Kinas liste over kulturminner.
Porselensovnene i Dehua produserte ikke bare blanc de Chine, men også varianter dekorert med blå glasur. Det antas også at den porselenstypen som gjerne kalles Marco Polo qingbai ble produsert i stor utstrekning i Dehua og noen omliggende fylker.
Det er i lange tider blitt produsert porselen som middagsserviser, lysestaker, sparegriser, fotorammer, smykkebokser, blomstervaser, hagedekorasjoner, figurer, statuer og meget annet. Dehuas produksjon utgjorde en relativt stor andel av kinesisk eksportporselen som ble handelsvare i stor stil allerede under Mingdynastiet men særlig under Qing-dynastiet, og som gikk både til Vesten og til Japan og andre land i Det fjerne østen. Fylket Dehua ligger nær den tidligere så store og viktige havnen i Quanzhou, som i lange tider var Kinas viktigste internasjonale handelshavn. Dette har også bidratt til at nettopp dette porselenet fikk en såpass stor utbredelse.
Porselenet er blitt masseprodusert siden Ming-dynastiet (1368–1644), og er fortsatt i produksjon. Store mengder ble sendt til Europa som kinesisk eksportporselen i første halvdel av 1700-tallet, og den ble etterapet av produsenter i Meissen og andre steder. Den ble også eksportert til Japan i store mengder.
Fargevarianter
Siden Mingperioden ble porselenet herfra gjennomgående produsert på en måte som gav den fusjon mellom glasering og underlag som tradisjonelt omtales som elfenbeinshvit eller melkehvit. Det er et særlig karakteristikum ved Dehua-porselenen at den inneholder en nokså liten del av jernoksid, noe som tillater at den brennes i en oksiderende atmosfære til en farge som er varm hvit eller blek elfenben. Denne fargen gjør den lett kjennelig, og den er ganske forskjellig fra porselenet fra de keiserlige brennover i Jingdezhen. Jingdezhenporselenet inneholder mer jern, og må brennes i reduksjon (det vil si i en atmosfære med karbondioksid) hvis den ikke skal ende med en skjemmende stråfarge.
Dehuaporselen er som regel helt hvit eller kremfarget, og ubemalt. Under Kangxiepoken, da de i ettertid mest verdifulle produktene ble til, fremhersket et rosa-kremfarget skimmer, mens det under Qianlong-keiserens regjeringstid snarere kunne være en svak blålig tone i porselenet herfra.
Datering
Presis datering av blanc de Chine fra Ming- og Qing-dynastiene kan by på store utfordringer hvis fargene er like. Dette skyldes særlig den strenge konservatisme i utformingen, slik at produsentene kunne holde fast på en utforming i flere tiår, ja, århundrer. Det produseres enn i dag blanc de Chine-figurer (for eksempel Guanyin- og Maitreya-figurer) som er temmelig like dem som ble til under Ming-dynastiet.
Enkelte porselenskunstnere signerte sine arbeider med sine segl. Blant dem er He Chaozong, fra den sene Mingtiden.
Wanju
Wanju (Wanju-gun) er et fylke i provinsen Nord-Jeolla i Sør-Korea.
Ole Hermandsen
Ole Hermandsen (født 27. november 1893 i Åsbygden, Åmot i Hedmark, død 16. november 1942 i Sachsenhausen i tysk fangenskap) var en norsk politiker og ordfører som representerte Norges Kommunistiske Parti.
Han begynte tidlig som skogsarbeider og arbeidet flere år som anleggsarbeider før han i 1920 ble fabrikkarbeider og fyrbøter ved Rena kartonfabrikk, der han arbeidet fram til 1926.
Hermandsen var medlem av Norsk Skog- og Landarbeiderforbund i årene 1917 til 1920, og etter det medlem av Norsk Papirindustriarbeiderforbund.
Han var medlem av Arbeiderpartiet (Ap) fra 1915. Ved partisprengningen i 1923 var han med og stiftet det nye NKP. Fra 1925 til 1929 var han formann for NKP i Hedmark. Han var også formann i Åmot kommunistiske herredslag fra 1923 til 1926 og igjen fra 1930. I 1929 ble han medlem av sentralstyret i partiet.
Fra 1922 satt han i Åmot herredstyre og var ordfører og kommunesekretær fra 1926. Ordførerstillingen hadde han til han gikk av en måned før Nasjonal Samling (NS) og den tyske okkupoasjonsmakten innsatte ny ordfører i kommunen i 1940.
Under en konflikt mellom skogsarbeidere og skogeiere i 1932 ble Hermandsen arrestert, anklaget for å ha laget et opprop til støtte for to arresterte skogsarbeidere. Hermandsen ble frifunnet både i herredsretten og lagmannsretten.
Han hadde flere verv i lokalsamfunnet: Formann i Åmot kommunale sykehus' styre (1929), medlem av styret i Åmot sparebank (1929), medlem av styret i Rena kooperative selskap (1919), senere nestformann.
Etter at tyskerne og NS hadde fjernet ham fra ordførerstillingen livnæret han seg en periode som bygningsarbeider, inntil han ble arrestert i en lokal aksjon 22. juni i 1941. Han satt først fengslet i Hamar, ble overført til Møllergata 19 i Oslo 11. august og til Grini 3. oktober. Derfra ble han 3. april 1942 sendt til Tyskland og konsentrasjonsleiren Sachsenhausen sammen med blant andre broren Harald Hermandsen, Arnulf Øverland og Einar Gerhardsen. Hermandsen døde etter et halvt år i Sachsenhausen i 1942.
Hermandsen var en av tre mann som etter krigen ble hedret på en minnebauta i Rena park, reist av Åmot ungdomsråd. 17. mai holdes markeringer ved minnesmerket.
Saharawi
Kultur
Saharawisk kultur er preget av relativt egalitære styreformer og har lang tradisjon for å ta avgjørelser gjennom representative råd. De har derfor aldri anerkjent en overmakt eller konge av noe slag og har aktiv kjempet mot franske, spanske og marokkanske koloniherrer.
På grunn av okkupasjonen er det vanskelig for den saharawiske befolkningen i flyktningleirene og umulig for befolkningen i det okkuperte Vest-Sahara å drive nomadekulturen videre. Enkelte av saharwiene i flyktningleirene drar fortsatt på sommeren ut i de frigjorte områdene i Vest-Sahara som nomader. Dette gjør de hovedsakelig i området rundt Tifariti i den nordligste delen av de frigjorte områdene.
Solheim Cup 2013
USA
Kaptein for USAs lag var Meg Mallon. Hun spilte selv i åtte Solheim Cup-turneringer mellom 1992 og 2005. Med seg som visekapteiner hadde hun Dottie Pepper og Laura Diaz.
Europa
Europas lagkaptein var Liselotte Neumann, som deltok seks ganger som spiller i Solheim Cup mellom 1990 og 2000. Hennes visekapteiner var Annika Sörenstam og Carin Koch. Sörenstam var også visekaptein i 2011 og deltok som spiller åtte ganger mellom 1994 og 2007. Koch var med fire ganger i perioden 2000 til 2005.
Fredag
Foursome
Fourball